open-index/open-wikipedia-markdown huggingface dataset:
Nigri fore

Un **nigri fore** es un region de spacie-témpor u gravitation es talmen fort que necós, includent lúmine o altri undes electromagnetic, posse escapar it. Li teorie de relativitá general predi que un suficientmen compact masse posse deformar spacie-tempor de formar un nigri fore. 
Li limite de null escapada es nominat li horizonte de eventus. Benque it have un grand efecte sur li cosa que passa it, li horizonte de eventus have null localmen detectibil trates, secun general relativitá. 
In multi aspectes, un fore nigri acte quam un perfect córpor nigri, pro que it reflecte null luce.

Nigri fores de stellic masse forma quande massiv stelles implode al fine de lor evolution stellari. Pos un nigri fore ha format, it posse crescer per absorpter masse de su circumité.
Supermassiv nigri fores de milliones de solari masses posse formar per absorpter altri stelles e coalescer con altri nigri fores. Astronomes concorda que supermassiv nigri fores existe in li centres de max galaxes.

Li presentie de un nigri fore es inferer per su interaction con altri materie e con radiation electromagnetic, quam visibil lúmine. Omni materie que cade sur un nigri fore posse formar un extern acretion disco calentat per friction. To forma quasares, alcun del max brilliant objectes in li universe. Stelles passar tro proxim a un supermassiv nigri fore posse esser dispezzat ad-in banderoles que brilliar tre clarmen ante li fore "ingloti" les. Si atrie stelles orbita un nigri fore, lor orbites posse esser usat de determinar li masse e loco del fore. Tal observationes es usat de excluder possibil alternatives quam neutronic stelles. Per ti metodes, astronomes ha identificat numerosi possibil stellari nigri fores in duplic sistemes e constatat que li fonte de radio-undes savet quam Sagittario A*, al cordie de nor galaxe, contene un supermassiv nigri fore de circa 4,3&nbsp;million solari masses.

## Vide anc
* Neutronic stelle
* Stelle
* Supermassiv nigri fore
* Via Galactic

## Referenties
Roy Scheider

**Roy Richard Scheider** esset un actor del Unit States de America de cinemá e de television. Il nascet li  10-im de novembre 1932 inn Orange (New Jersey) e morit li 10-im de februar 2008 in Little Rock (Arkansas).

Roy Scheider devenit famosi per luder li rol del *Chief Martin Brody* in li film Jaws (1975) de Steven Spielberg e li continuation Jaws 2 (1978). In li annu 1976 il ludet con Dustin Hoffmann e Lawrence Oliver in li film Marathon Man.

Roy Scheider esset activ quam actor inter 1952 til su morte in li annu 2008. Su unesim film esset li horror-film The Curse of the Living Corpse in li annu 1964.

Roy Scheider esset duvez maritat. Inter 1962 e 1986 con Cynthia Bebout e inter 1989 til su morte con Brenda Siemer. Roy Scheider havet tri infantes, de qui un esset adoptet.
Sadriddin Ayni

**Sadriddin Ayni** (tajik: Садриддин Айнӣ) esset un autor e poet de Tadjikistan. Il nascet li 15-im de april 1878 in Sakara in li Emiratu Buchara e morit li 18-im de julí 1954 in Dushanbe. Sadriddin Ayni es egardat quam national poet de Tadjikistan e fundator del modern litteratura in li tajik lingue.

Sadriddin Ayni suportat li revolution in Russia e esset 20 annus membre del parlament del Socialist Soviet Republica de Tadjikistan.

Sadriddin Ayni anc laborat quam jurnalist, historiograf e lexicograf.

## Ovre
In li annu 1927 Sadriddin Ayni publicat li unesim roman in li tajik lingue *Dokhunda*. Li max famosi ovre de Ayni es *Yoddoshtho* (Memories) quel esset publicat inter 1949 e 1954 in quar tomes. Il scrit anc mult poemas. Un altri important ovre de Ayni es li novelle *Odina* in li annu 1927.

## Efecte
Sadriddin Ayni es usat per li modern índependent state de Tadjikistan pro crear e fortiar li national identitá de Tadjikistan. In li cité capital de Tadjikistan Dushanbe esset constructet un mausoléo por Ayni. On trova li portrete de Sadriddin Ayni anc sur li bank-billet de quin Somoni in Tadjikistan.
Azərbaycan marşı

**Azərbaycan Marşı** (*Marcha de Azerbaidjan*) es li himne national de Azerbaidjan. Li textu del canzon esset scrit de Ahmad Javad e li melodie de Uzeyir Hajibeyov in li annu 1919. Por li unesim vez on mentionat li cante quam himne de Azerbaidjan in li annu 1920. Li himne national divenit oficial pos li índependentie del Soviet-Union in li annu 1992.

## Li textu
Abdulla Aripov

**Abdulla Nigmatovich Aripov** (Uzbek: Абдулла Ниғматович Орипов) es un politico de Uzbekistian. Il nascet li 24-im de may 1961 in Tashkent e es desde li 14-im de decembre 2016 prim-ministre de Uzbekistan. Abdulla Aripov es membre del Liberal Democratic Partise de Uzbekistan.

## Personal e professional vive
Abdulla Aripov studiat al Universitá por tecnologie de information in Tashkent. Pos su studies il laborat quam ingeniero por electronica e laborat por pluri firmas e statal institutiones.

Abdulla Aripov es maritat e have quin filias.

## Political cariera
* 2002-2012 Abdulla Aripov esset vice-prim-ministre de Uzbekistan.
* 2016 Abdulla Aripov esset denov vice-prim-ministre de Uzbekistan e ye li 14-im de decembre 2016 Abdulla Aripov devenit prim-ministre de Uzbekistan.
Chinghiz Aitmatov

**Chinghiz Torekulovich Aitmatov** (kirgiz:Чыңгыз Төрөкулович Айтматов) esset un autor de Kirgizistan. Il nascet li 12-im de decembre 1922 in Sheker (Soviet-Union) e morit li 10-im de junio 2008 in Nürnberg (Germania). Chinghiz Aitmatov scrit in russ e in kirgiz. Il es li max famosi autor de Kirgizistan.

Li patre de Chinghiz Aitmatov, Torekul Aitmatov, esset li 2-im secretario del Comunist Partise de Kirgizistan, ma esset excutet in li purificationes de Josef Stalin in li annu 1937. Chinghiz Aitmatov studiat veterinari medicina in Taraz e Dushanbe. Il anc studiat litteratura in Moscva.

In li Soviet-Union Chinghiz Aitmatov recivet mult premies de litteratura. Il anc laborat quam jurnalist por li comunist jurnal Pravda. Chinghiz Aitmatov esset chef-redactor del revue Иностранная литература (Str

Chinghiz Aitmatov esset anc membre del parlament del Soviet-Union e membre del Comunist Partise del Soviet-Union. In li índependent Kirgizistan il esset kirgiz ambassador in Belgia.

## Ovre
Su unesim roman Jamila esset publicat in li annu 1958 in russ. It es un grand successe e esset traductet in mult lingues.Un altri important ovre es li roman *Li Die dura plu long quam cent annus* (russ: И дольше века длится день) esset publicat in li annu 1980. Chinghiz Aitmatov publicat romanes, novellas e racontas.
Akylbek Japarov

**Akylek Japarov** ( Акылбек Жапаров) es un politico de Kirgizistan. Il nascet li 14-im de septembre 1965 in Balykchy in li Region Issyk-Kul e il es desde 12-im de octobre 2021 prim-ministre de Kirgizistan. Akylbek Japorov es membre del partise Ar-Namys.

## Personal e professional vive
Akylbek Japarov studiat ingeniero de construction in Bishkek e financies in Bishkek.

Akylbek Japarov laborat inter 1987 e 1991 quam docente in li Kirgiz Tecnical Universitá. Il es li autor de un libre e pluri articules in jurnales pri li economie de Kirgizistan

Akylbek Japarov es maritat e il have du filias e un filio.

## Political cariera
Akylbek Japarov comensat su political cariera in li organisation de yunesse in li Soviet-Union Komsomol. Ante li annu 2005 il esset un membre del Socialdemocratic Partise de Kirgizistan.
* 2000-2005 Akylbek Japarov esset membre del parlament por li Socialdemocratic Partise de Kirgizistan. 
* 2005 Akylbek Japarov devenit membre del partise Ar-Namys.
* 2005-2007 Akylbek Japarov esset ministre por economie e financies de Kirgizistan.
* 2007-2009 Akybel Japarov esset ministre por economic developament e comercie de Kirgizistan.
* 2021 Akylbek Japarov devenit li 12-im de octobre 2021 prim-ministre de Kirgizistan.
Interaction fort

In li fisica de particules, li **interaction fort** (anc nominat li **fortie fort**, **fortie nucleari fort**, o **fortie coloric**) es un del quar interactiones fundamental de natura, li altri tri esser electromagnetisme, li interaction debil, e gravitation. Quam li altri interactiones fundamental, it es un fortie noncontactat. Che scales atomic, it es circa 100 vez plu fort que electromagnetisme, que se es órdines de grandore plu fort que li interaction debil e gravitation.

Li interaction fort es observabil in du areas. Sur li scale grand, it es li fortie que liga protones e neutrones junt, formar li nucleo de un atom. 
Che li scale micri, it es anc li fortie que tene quarkes e gluones junt de formar li proton, li neutron, e altri particules quam mesones.

In li contextu de ligar protones e neutrones (nucleones) ad-in nucleos, li interaction fort es nominat li fortie nucleari (o *fortie fort residual*). In ti ci casu, it es li residue del interaction intra nucleones inter quarkes; it es causat per li ruptura spontan del simetrie del interaction fort e es portat per mesones (p.ex., piones). Por ti ration, li interaction fort residual have un tre diferent dependentie sur distantie inter nucleones, in comparation al ligation de quarkes intra protones e neutrones.

Li interaction fort es mediat per gluones, acter sur quarkes, antiquarkes, e li gluones self. To es descrit in li theorie de cromodinamica quantic (QCD).

## Vide anc
* Energie ligante
* Fortie
* Interaction elementari
** Interaction debil 
** Electromagnetisme
** Gravitation
* Modelle standard del fisica de particules
* Fisica nucleari
* Teorie de campes quantic
** Cromodinamica quantic
** Electrodinamica quantic

## Referenties
Qochir Rasulsoda

**Qochir Rasulsoda** (Қоҳир Расулзода), qui nascet quam Abduqohir Abdurasulovich Nazirov, es un politico de Tadjikistan. Il nascet li 8-im de marte 1961 in Ghafurov in li Region Sughd e il es desde 23-im de novembre 2013 prim-ministre de Tadjikistan. Qochir Rasulsoda es membre del partise Popul-Democratic Partise de Tadjikistan.

## Personal e professional vive
Qochir Rasulsoda studiat in li Agricultural universitá in Dushanbe. Il devenit hidraulic ingeniero e ingeniero de firmas in Tadjikistan. In li may 2007 il changeat su nómine Abduqohir Abdurasulovich Nazirov a Qochir Rasulsoda.

Qochir Rasulsoda es maritat e have tri infantes.

## Political cariera
* 2000-2006 Ministre por melioration e aqua-economie de Tadjikistan.
* 2007-2010 Unesim vice presidente del parlament de Tadjikistan.
* 2007-2013 Chef del Region Sughd.
* 2013 Qochir Rasulsoda devenit li 23-im de novembre 2013 prim-ministre de Tadjikistan quam successor de Oqil Oqilov.
Sonneberg

**Sonneberg** es un cité in Germania. It es situat in li sud-ost de Germania e apartene al país federal Thuringia. Sonneberg es li administrativ centre del Subdistrict Sonneberg. Li cité es situat proxim del país federal Bavaria.

Li cité have 23.097 (2021) habitantes e un area de 84,69 quadrat-kilometres.

Sonneberg es un centre del industrie de ludettes por infantes. Li German muséo de ludettes es situat in li cité.
Laura Johnson

**Laura Johnson** es un actoressa de cinemá e television de USA. Ella nascet li 1-im de august 1957 in Burbank (California) e es activ quam actoressa desde li annu 1977. Su max famosi rol esset in serie de television Falcon Crest. In ti serie de CBS Laura Johnson ludet li rol de *Terry Hartford*.

Laura Johnson esset duvez maritat e es duvez divorciat. Ella habita in Los Angeles.
Interaction debil

In fisica nucleari e fisica de particules, li **interaction debil**, anc nominat li **fortie debil** o li **fortie debil nucleari**, es un del quar savet fundamental interactiones; lu altri tri es electromagnetisme, li interaction fort, e gravitation. It es li interaction de particules subatomic que causa li desintegration beta de atomes, e it anc participa in fission nucleari e fusion nucleari. Li teorie descri su conduida e efectes es nominat ocasionalmen **saporedinamica quantic**; támen, it es plu comunmen nominat li teorie electrodebil, pro su unification con electromagnetisme.

Li extension efectiv del interaction debil es limitat a distanties subatomic e es minu quam li diametre de un proton.

## Vide anc
* Fortie
* Interaction elementari
** Interaction fort 
** Electromagnetisme
** Gravitation
* Modelle standard del fisica de particules
* Fisica nucleari
* Teorie de campes quantic

## Referenties
Pavlodar

**Pavlodar** (kazak: *Павлодар*) es un cité in Kazakstan. Li cité es situat in li nord de Kazakstan al frontiera con Russia. It es li cité capital del Districte Pavlodar e it situat al fluvie Irtysh.

It have 361.623 (2023) habitantes e un area de 637,8 quadrat-kilometres. 

Li cité esset fundat in li annu 1720 quam forteresse del Russ Imperie con li nómine Koryakovsky. In li annu 1861 li nómine del cité esset chanjat a Pavlodar.

Hodie Pavlodar es un centre industrial in nord del índependent Kazakstan.
Yvonne Strahovski

** Yvonne Strahovski**, nascet quam *Yvonne Jacqueline Strzechowski*, es un actoressa de cinemá e television de Australia. Ella nascet li 30-im de julí 1982 in in Werrington Downs, Sydney e ella ludet in li rol del CIA-agent *Sarah Walker* in li serie del televison de USA Chuck inter 2007 e 2012. Yvonne Strahovski anc ludet li rol cardinal in li horror-film He's out there in li annu 2018. Inter 2012 e 2013 ella anc in li successosi serie de television Dexter.

Yvonne Strahovski es activ quam actoressa desde li annu 2007. Ella es maritat desde li annu 2017 con Tim Loden e li cuple have du infantes.
Mukhtar Auezov

**Mukhtar Omarkhanuli Auezov ** (kazak: Мұхтар Омарханұлы Әуезов) esset un autor e scientist de Kazakstan. Il nascet in 16-im/28-im de septembre 1897 in Semipalatinsk e morit li 27-im de junio 1961 in Moscva.

Mukhtar Auezov studiat pedagogina in Semei e al filosofic facultá del universitá de Sant Petersburg e Tashkent. Il esset mult influentiat per li ovres del autor Abai.

## Ovre
Mukhtar Auezov scrit mult curt racontas, essayes e teatrages. Su max conosset ovre es li teatrage Enilik-Kebek quel es creat sur li base de national kazak legendes.

Mukhtar Auezov traductet anc russ literatura in kazak.
Hannes Loth

**Hannes Loth** es un politico de Germania. Il nascet in li 3-im de junio 1981 in Wolfen. Il es desde li annu 2016 membre in li parlament del país federal Saxonia-Anhalt por li dextri partise Alternative por Germania. In li julí 2023 Hannes Loth esset electet borgomastro del municipie Raguhn-Jeßnitz quam unesim representante del Alternative por Germania in un tal function.

## Personal e professional vive
Hannes Loth comensat studiar teologie, ma changeat a agricultura. Il laborat in un agricultural firma.

Hannes Loth es maritat e have un infante.

## Political cariera
* 2013 Hannes Loth devenit membre del Alternative por Germania.
* 2015 Hannes Loth candidat sin successe quam borgomastro de Köthen.
* 2016 Hannes Loth esset electet in li parlament del país federal Saxonia-Anhalt por li dextri partise Alternative por Germania.
* 2021 Hannes Loth es electet denov in li parlament del país federal Saxonia-Anhalt.
* 2023 Hannes Loth es electet quam borgomastro del municipie Raguhn-Jeßnitz in li duesim rond. Il recivet 51,1 percentes del votes e in li unesim rond il hat recivet 40,7 percentes.

## Ligamentes extern
* Págine de Hannes Loth in li social retage Facebook
* Personal internet-págine de Hannes Loth
Raguhn-Jeßnitz

**Raguhn-Jeßnitz** es municipie in Germania. It es situat in li sud-ost de Germania e apartene al país federal Saxonia-Anhalt. Raguhn-Jeßnitz apartene al Subdistrict Anhalt-Bitterfeld. 

Li municipie have 8.861 (2022) habitantes e un area de 97,17 quadrat-kilometres.

Raguhn-Jeßbitz esset creat in li annu 2010 per li union del municipies Altjeßnitz, Jeßnitz (Anhalt), Marke, Raguhn, Retzau, Schierau, Thurland ed Tornau vor der Heide. Li municipie Raguhn-Jeßnitz consiste de 15 partes.

In li julí 2023 Hannes Loth esset electet quam borgomastro de Raguhn-Jeßnitz. Il es li unesim representante del dextri partise Alternative por Germania, qui esset electet in un tal function.
Alan Arkin

**Alan Wolf Arkin** esset un actor de cinemá, teatre e television, cantator e director de filmes de USA. Il nascet li 26-im de marte 1934 in New York e morit li 29-im de junio 2023 in Carlsbad (California). Alan Arkin ganiat in li annu 2006 Oscar-Premie quam max bon actor secundari in li film Little Miss Sunshine de Jonathan Dayton e Valerie Faris.

Alan Arkin esset activ quam actor inter 1951 e 2023. Alan Arkin esset trivez maritat e have tri infantes.

Pos li scola il ludet in li music-gruppe *The Tarriers*, ma il abandonat li gruppe por laborar quam actor in li teatre. Alan Arkin ludet in filmes quam  The Russians Are Coming, the Russians Are Coming (1966), Wait Until Dark (1967), The Heart is a Lonely Hunter (1968), Popi (1969), Catch-22 (1970), e The In-Laws (1979).

In li annu 1977 Alan Arkin esset li director e actor principal in li comedie Firesale.
Sarah Snook

**Sarah Snook** es un actoressa de cinemá e television de Australia. Ella nascet li 1-im de decembre 1987 in Adelaide e es activ quam actoressa desde li annu 2009. In li annu 2023 Sarah Snook ludet li rol principal in li horror-film de Netflix Run Rabbit Run.

Sarah Snook studiat acter in Sydney.

Sarah Snook es maritat desde li annu 2021 con li australian comedico Dave Lawson e li cuple have un infante.
Stefan Zweig

**Stefan Zweig** esset un autor de Austria e Reyatu Unit. Il nascet li 28-im de novembre 1881 in Vienna e morit li 23-im de februar 1942 in Petrópolis (Brasil). Stefan Zweig esset un del max populari autores durant su era e esset inter li max important racontores del 20-im secul.

## Personal vive e carriera
Stefan Zweig esset de judeic orígine. Il studiat filosofie in Vienna e laborat quam jurnalist e autor. Stefan Zweig viageat mult e retornat a Austria solmen pos li Unesim Guerre Mundal.

Stefan Zweig maritat in li annu 1920 Friderike Maria Zweig. Il es un grand pacifist e adversario del nationalsocialisme. In li annu 1934 Stefan Zweig emigrat a London. In li annu 1938 Stefan Zweig divorciat se de Friderike Maria Zweig. Il maritat su secretaria Charlotte Altmann in li annu 1939.

Stefan Zweig morit per suicidie ye li 23-im de februar 1942 in li exilie in Brasil juntmen con su marita Charlotte Altmann.

## Ovres
Stefan Zweig es famosi pro su psicological novellas. Il scrit in li stil de realisme.
Li max important ovres de Stefan Zweig es:

* 1925 Brief einer Unbekannten
* 1927 Sternstunden der Menschheit
* 1942 Schachnovelle
* 1942 Die Welt von Gestern
Clima

**Clima** es li long-durational tip de tempe in un region, usualmen un medial valore de 30 annus. Plu exactmen, it es li medie e variabilitá de meteorologic quantitás per durationes extendente de mensus a milliones de annus. Alcun de meteorologic quantitás que es mesurat comunmen include temperatura, humiditá, pression atmosferic, vente, e precipitation. In un sensu largmen, clima es li statu del componentes del sistema climal, que include li atmosfere, hidrosfere, criosfere, litosfere, e biosfere, e lor interactiones. Li clima de un loco es afectet per su latitúdine, longitúdine, terren, altitudine, usu terric, e vicin córpores de aqua e lor currentes.

Climas posse esser classificat secun li medial e tipic mesurationes, usualmen temperatura e precipitation. Li max usat schema de classification es que de Köppen. Li sistema de Thornthwaite, usat desde 1948, incorpora anc evapotranspiration con temperatura e precipitation e es usat por studiar biologic diversitá e qualmen climal change afecte it. Finalmen, li Bergeron e Spatial Synoptic Classification sistemes visa al origine de masses de aere que defini li clima de un region.

Climatologie es li scientie de clima, e paleoclimatologie es li studie de ancian climas. Climal modelles e matematic modelles del climas del passate, presente, e futur. Changes de clima posse ocurrer trans ambi long e curt durationes pro varie causes. Recent calentation es discusset in terminos de mundial calentation, quel causa li redistributions de organismes.

## Vide anc
* Atmosfere
* Climatologie
* Meteorologie

## Referenties
Nube

In meteorologie, un **nube** es un visibil mass de liquid guttes o cristalles de gelat aqua o 
varie substanties suspendet in li atmosfere super li superficie de un córpor planetari.
 Ti particules suspendet es anc savet quam aerosoles e es studiat in li fisica nubal branche de meteorologie.

Li formation de nubes terrestri es li resulte de aere in un del tri max bass strates del atmosfere terric devenir saturat pro li processus de frigidar del aere e/o addir vapor de aqua. Con saturation suficient in li troposfere,  precipitation cade al superficie quam pluvie o nive; un exception es virga, quel evapora ante atinger li superficie. Nubes que forma che multi alt altitudines in li stratosfere e mesosfere ne contene suficient humiditá de generar alcun excadition de guttes o cristalles.

Nubes in li troposfere, li strate atmosferic max proxim del superficie terrestri, have nómines latin pro li universal adaptation 
del nomenclatura de Luke Howard. It esset introductet in 1802 e devenit li base de un sistema international modern que classifica li aerosoles troposferic ad-in pluri *formes* fisic, alor subclassifica les ad-in altitudinal *nivelles* de derivar deci basic *géneres*. Li chef representativ tipes nubic por chascun del formes e stratiform, cumuliform, stratocumuliform, cumulonimbiform, e cirriform. *Bass nivelle*  nubes ne have alcun altitudinal prefixes. Tamen, *medi nivelle* stratiform e stratocumuliform tipes es donat li prefixe *alto-*, e *alt nivelle* variantes de ti sam du formes have li prefixe *cirro-*. Por ambi casus, *strato-* ne es usat in li ultim forme por evitar duplic-prefixante. Generic tipes con suficient extension vertical que ocupa plu quam un singul nivelle ne have altitudinal prefixes. Ili es classificat formalmen quam bass o medi nivelle, dependent sur li altitudine u chascun forma initialmen, e es anc caracterisat quam *multi-nivelle* o *vertical*.  Multi del deci géneres derivat per ti metode de classification posse esser subdividet ad-in *species*. Tre bass stratiform nubes que extende al superficie del Terra es donat li comun nómine de *nebul*, ma ne have un nómine latin.

In li stratosfere e mesosfere, nubes have comun nómines por lor chef tipes. Ili posse haver li aspecte de stratiform folies, cirriform toffettes, o stratocumuliform bandes. Ili es videt rarmen, che li polari regiones de Terra. Nubes ha esset observat in li atmosferes de altri planetes e lunes intra li Sistema solari. Tamen, pro lor diferent trates termal, ili es sovente composit de altri substanties quam metane, ammoniac, o acide sulfuric, e anc aqua.

## Vide anc
* Atmosfere
* Meteorologie

## Referenties
Phil Bauhaus

**Phil Bauhaus** es un biciclisme-sportist de Germania in competitiones sur li strade. Il nascet li 8-im de julí 1994 in Bocholt. In li annu 2023 Phil Bauhaus esset 181 centimetres alt e havet un pesa de 71 kilogrammas.

Desde li annu 2013 Phil Bauhaus es un professional biciclisme-sportist. Il es un specialist por rapid finales in li masse. 

In li annu 2023 il partiprendet in li Tour de France. Il esset duesim in li duesim etappe e triesim in li triesim etappe del Tour de France 2023.

## Teams
* 2013–2014	Team Stölting
* 2015–2016	Bora–Argon 18
* 2017–2018	Team Sunweb
* 2019–	Bahrain–Merida
Margarita Kolosov

**Margarita Kolosov** es un ritmic gimnasta de Germania. Ella nascet li 11-im de marte 2004 in Potsdam  e ganiat in li championatu mundal de ritmic gimnastica 2022 in Sofia li argente-medallie in li competition del truppes juntmen con Darja Varfolomeev.

Margarita Kolosov comensat con li ritmic gimnasta in li etá de six annus. Ella es 1,70 metres alt.

Margarita Kolosov es activ por li gimastica-club SC Potsdam e  su chef de exercition es Yulia Raskina de Bielorussia.

## Successes
* 2021 Margarita Kolosov ganiat aure-medallies in li championatu del ritmic gimnastica de Germania e ella finit ye li rang 16 in li combinat eventu del championatu mundel in Kitakyūshū
* 2022 Margarita Kolosov ganiat li competition del Bocale Mundal in Tashkent con li balle. Ella ganiat in li championatu mundal de ritmic gimnastica 2022 in Sofia li argente-medallie in li competition del truppes juntmen con Darja Varfolomeev.
* 2023 Margarita Kolosov ganiat quar argente-medallies in li german championatu del ritmic gimnastica 2023 in Düsseldorf.
Tornado

Un **tornado** es un columna rotant violentmen de aere que es in contacte con ambi li superficie terric e un nube cumulonimbic o, in casus rar, li base de un nube cumulic. Tis es sovente nominat **torsitores** 
o **cyclones**, benque li parole cyclon es usat in meteorologie, in un sensu large, por nominar alcun apert circulation de pression bass. Tornados have multi formes e dimensiones, ma tis es tipicmen in li forme de un visibil funel condensational, li strett fin de que tucha li terre e es sovente circumdat per un nube de fragmentes e polve. 
Max mult tornados have rapiditás ventic minu quam 175 km/h, es circa 75 metres large, e dura un poc kilometres ante dissipar. Li max extrem tornados posse atinger rapiditás ventic de plu quam 480 km/h, extende plu quam 3 km in diametre, e remane sur li terre por plu quam 100 km.

 Tipes varie de tornados include li jetta terric, li tornado de multiplic virles, e li funel marin.

Tornados have esset observat sur omni li continentes except Antarctica. Tamen, li grand majoritá de tornados ocurre in li region del "Stradette de Tornados" del States Unit, benque ili posse ocurrer quasi alcú in America del Nord. Ili anc ocurre alquande in sud-central e oriental Asia, nord e est-central America del Sud, Africa del Sud, 
Europa del nord-west e sud-est, Australia del west e del sud-est, e Nov Zeland. Tornados posse esser detectet ante o quande ili ocurre per li usu de radar Pulse-Doppler per recognisar arangeamentes in velocitá 
e reflectivitá, e anc per li eforties de observatores de tempestes.

Hay pluri scalas por evaluation li fort de tornados. Li Scale de Fujita evaluata tornados per damage causat e have esset viceat in alcun paises per li Augementat Scale de Fujita. Un tornado F0 o EF0, li max debil categorie, damagea árbores, ma ne structuras substantial. Un tornado F5 o EF5, li max fort categorie, destructe edificies a lor fundamentes e posse deformar li max alt edificies. Li simil Scale TORRO extende de un T0 por tornados max debil a T11 por li max potent savet tornados. 
Data de radar Doppler, fotogrammetrie, e lineas spiral sur li terre (marcas cycloid) anc posse esser analisat por determinar li intensitá 
e assignar un evaluation.

## Vide anc
* Meteorologie
* Nube
* Tempeste
* Vente

## Referenties
Elina Svitolina

**Elina Mykhailivna Svitolina** (ukrainian scrit: Еліна Михайлівна Світоліна) es un professional ténnis-lusora de Ukraina. Ella nascet li 12-im de septembre 1994 in Odessa e es in li actual rang liste mundal de WTA ye li rang 76 (ye li 3-im de julí 2023).

Elina Svitolina ja esset ye li rang 3 del rang-liste mundal (ye li 11-im de septembre 2017)
 
Elina Svitolina comensat luder ténnis in li etá de quin annus e desde li annu 2010 ella es activ quam professional ténnis-lusora.

Elia Svitolina ganiat til julí 2023 170 torneys del WTA li li singul competition. In li annu 2020 Elina Svitolina ganiat li bronze-medallie in li Olimpic Ludes del Estive 2020 in Tōkyō in li annu 2021.

Ella es maritat desde julí 2021 con li professional ténnis-lusor Gaël Monfils de Francia. In li octobre 2022 nascet li comun filia del cuple. Pos li nascentie de su filia Eline Svitolina ricomensat luder professionalmen ténnis ye li 3-im de april 2023.

Elina Svitolina es 1.74 metres alt e su chef de exercition es desde li annu 2023 Raemon Sluiter de Nederland.
Pluvie

**Pluvie** es aqua liquid in li forme de guttes que have condensat de vapor de aqua atmosferic  
e tande precipitat — que es, deveni sat pesant de cader pro gravitá. Pluvie es un majori component del cicle aqual e es responsibil por deposir li majori parte del aqua dulci sur li Terra. It provide conditiones comod por multi tipes de ecosistemas e anc aqua por hidroelectricitá e irigation de recoltes.

Li prim cause de production de pluvie es vapor de aqua mover tra tridimensional zones de contrastes de temperatura e humiditá savet quam frontes de tempe. Si suficient humiditá e motion ad supra es present, precipitation cade del nubes convectiv (tis con fort motion ad supra) quam cumulonimbe (nubes tónneral) que posse organisar ad-in strett bandes pluvial. 

In areas montosi, fort precipitation es possibil u flution ad supra es maximisat intra láteres vers li vente de li terren al elevationes que fortia aere humid de condensar e excader quam pluvie sur del montes. Sur li láteres for li vente de montes, desertes posse exister pro li sicc aere causat per flution ad-infra ducente a calentation e siccation del masse del aere. Li movement del cava monsunal, o zone de convergentie intertropic, causa sesones pluvial al climas del savanna.

## Vide anc
* Meteorologie
* Nive

## Referenties
Tadeusz Isakowicz-Zaleski

**Tadeusz Isakowicz-Zaleski** (7-im de octobre 1956 in Kraków) es un polonés prestro, social activatist, scritor, poete e publicist. Participante del anticomunist oposition in li Polonés Popul Republica.

## Referenties
Gabrielle Haugh

**Gabrielle Haugh** es un actoressa de cinemá e television e foto-modelle de USA. Ella nascet li 7-im de januar 1996 in Sacramento, California e es activ quam actoressa desde li annu 2015. In li annu 2017 Gabrielle Haugh ludet li rol principal de *Addison Brandon* in li horror-film Jeepers Creepers 3.

Gabrielle Haugh studiat teatre, dansa e acter in Los Angeles. In li annu 2018 ella ludet in li series de television *Days of Our Lives* por 34 episodes li rol de *Jade Michaels*.

## Filmografie

### Filmes de cinemá
* 2016 The Midnight Man quam Alex Luster	
* 2017 The Institute quam Allison	
* 2017 Jeepers Creepers 3 quam Addison Brandon	
* 2018 The Long Home quamGrace Blalock	
* 2019 Against the Clock quam Amelia
* 2022 Fortress: Sniper's Eye quam Zoe

### Television
* 2016 Mother, May I Sleep with Danger?	Film de television
* 2017	13 Reasons Why quam	Laura. Serie de television (2 episodes) 
* 2017 Days of Our Lives quam Jade Michaels. Serie de television (34 episodes).
* 2018	Grown-ish quam Emily. Serie de television (1 episode).
Gina Philips

**Gina Philips** es un actoressa de cinemá e television de USA. Ella nascet li 10-im de may 1970 in Miami Beach, Florida e ludet li rol de Trish Jenner in li horror-film Jeepers Creepers de Victor Salva in li annu 2001. Gina Philips esset activ quam actoressa inter li annus 1992 e 2019. In li annu 2017 Gina Philips denove ludet li rol de Trish Jenner in li horror-film Jeepers Creepers 3.

Gina Philips anc ludet in li series de television Ally McBeal in li 1999 til 2000 li rol de Sandy Higgle in 13 episodes e in li serie de television Boston Public in quin episodes li rol de Jenna Miller in li annu 2001.

Gina Philips es maritat desde li annu 2009 con Lee Nelson e li cuple have un infante.
Milan Kundera

**Milan Kundera** esset un famosi autor de Tchekia e Francia. Il nascet li 1-im de april 1929 in Brno e morit li 11-im de julí 2023 in Paris (Francia). Milan Kundera ganiat premies de litteratura e habitat desde li annu 1981 in Paris. Il scrit in tchek e francesi.

## Personal vive e carriera
Milan Kundera comensat studiat pos li Duesim Guerre Mundal musica e litteratura in Praha, ma changeat al academie de filmes e studiat film-director e autor del libres por filmes. Pos su studie Milan Kundera laborat quam docente por li litteratura mundal al Academie del music artes in Praha.

Milan Kundera esset membre del Comunist Partise de Tchecoslovakia, ma esset duvez excludet ex li partise. Pos su critic libres contra li comunisme Milan Kundera perdit li civitá de Tchecoslovakia pos su roman Kniha smíchu a zapomnění in li annu 1978. In li annu 1981 Milan Kundera recivet li civitá de Francia e 2019 Milan Kundera recivet li civitá del Tchekia.

In li annu 1978 Milan Kundera translocat a Paris (Francia) e laborat ta quam docente al *École des Hautes Études en Sciences Sociales*. 

Milan Kundera esset maritat con Věra Hrabánková.

## Important Ovres
* 1963 Směšné lásky (1970 quam libre)
* 1965/1967 Žert.
* 1969/1970 Život je jinde.
* 1970/1971 Valčík na rozloučenou.
* 1978 Kniha smíchu a zapomnění.
* 1984 L’Insoutenable Légèreté de l’être. (*Li íntolerabil levitá del existentie*).
* 1990 Nesmrtelnost.
* 1995 La lenteur.
* 1995 L’Identité (publicat 1998).
* 2000 L’ignorance.
* 2014 La Fête de l’insignifiance.
Dunedin

**Dunedin** o maori *Ōtepoti,* es un cité de Nov-Zeland. It es situat in li sud-west del Sud Insul al costa del Pacific Ocean. Dunedin es li duesim max grand cité sur li Sud Insul.

Li cité have 120.249 (2013) habitantes e un area de 3314 quadrat-kilometres.

Dunedin esset fundat in li annu 1848.
Aziz Akhannouch

**Aziz Akhannouch** (Tamazight: ⵄⴰⵣⵉⵣ ⴰⵅⵏⵏⵓⵛ) es un politico de Morocco. Il nascet li 31-im de decembre 1961 in Tafraout e es desde 7-im de octobre 2021 prim-ministre de Morocco.Aziz Akhannouch es desde li 12-im de octobre 2021 presidente del partise National Reunion del índependentes.

## Personal e professional vive
Aziz Akhannouch nascet in Tafraout, ma adultijat in Casablanca. Il studiat al universitá de Sherbrooke in Canada management.

Aziz Akhannouch  es maritat con Salwa Idrissi Akhannouche e li cuple have tri infantes.

## Political cariera
* 2003-2007 Presidente del consilie del region Souss-Massa.
* 2007-2021 Aziz Akhannouch esset ministre por agricultura de Morocco.
* 2016 Aziz Akhannouch es electet ye li 12-im de octobre 2016 quam presidente del partise National Reunion del índependentes.
* 2021 Aziz Akhannouch devenit li 7-im de octobre 2021 prim-ministre de Morocco.
Jacob Grimm

**Jacob Ludwig Karl Grimm** esset un famosi liguist e etnolog de Germania. Il nascet li 5-im de januar 1785 in Hanau e morit li 20-im de septembre 1863 in Berlin. Il devenit anc famosi quam editor de fabulues juntmen con su juniori fratre Wilhelm Grimm. Quam linguist Jacob Grimm esset tre important por codificar li german lingue.

## Personal e professional vive
Jacob Grimm esset in li scola in Kassel e studiat in Marburg jurisprudentie, ma su ver interesse esset li ancian german litteratura. 

Jacob Grimm studiat anc slavic lingues e laborat quam bibliotecario. In li annu 1830 il devenit professor al universitá de Göttingen.

Pos li fine de su political activitá in li annu 1848 Jacob Grimm concentrat se pri li labore por li Deutsches Wörterbuch (German dictionarium). Jacob Grimm es anc egardat quam fundator del scientie de antiquitá in Germania.

## Politica
Jacob Grimm esset activ in li liberal political movement de Germania in li 19-im secul. Il devenit membre del national assemblé de Germania in Frankfurt in li annu 1848, ma ye li 2-im de octobre 1848 il demisset e finit su political activitá.

## Ovres
* 1812-1815 Kinder- und Hausmärchen (Fables), Berlin.
* 1816-1818 Deutsche Sagen, Berlin.
* 1819 Deutsche Grammatik (German grammatica), Göttingen.
* 1835 Deutsche Mythologie, Göttingen.
* 1848 Geschichte der deutschen Sprache (Historie del german lingue), Leipzig.
* 1854 Deutsches Wörterbuch (German dictionarium), Leipzig.
Organisation de cooperation de Shanghai

**Organisation de cooperation de Shanghai** es un international organisation con li sede in li cité capital de China Beijing. Li organisation esset fundat in li annu 2001 quam successor del *Shanghai Five*.

Li Organisation de cooperation de Shanghai por political, economic, militari cooperation de defense. It es fundat contra li influentie del USA e NATO in li region.

## Membre states
* China desde li annu 1996
* Kazakstan desde li annu 1996
* Kirgizistan desde li annu 1996
* Russia desde li annu 1996
* Tadjikistan desde li annu 1996
* Uzbekistan desde li annu 2001
* India desde li annu 2021
* Pakistan desde li annu 2021
* Iran desde li annu 2021

## Institutiones
Desde li annu 2007 li organisation have un general-secretario. Li actual general-secretario es Zhang Ming (China).
Li Organisation de cooperation de Shanghai have chascun annu un sommite-incontra. Li max alt institution es li Consilie del chefs del state. Desde li annu 2002 li organisation have un centre por combatter contra li terrorisme con sede in Uzbekistan. Desde li annu 2004 li Organisation de cooperation de Shanghai have un secretariatu in China.
Wilhelm Grimm

**Wilhelm Carl Grimm** esset un famosi liguist e colector de sagas e fabules de Germania. Il nascet li 24-im de februar 1786 in Hanau e morit li 16-im de decembre 1859 in Berlin. Il devenit famosi quam editor de sagas e fabules juntmen con su senori fratre Jacob Grimm. 

## Personal e professional vive
Wilhelm Grimm esset in li scola in Kassel e studiat in Marburg jurisprudentie. Pos li fine de su studie il habitat con su matre Dorothea Grimm in Kassel. Desde li annu 1806 il colectet con su fratre Jacob Grimm sagas e fabules e edidet les. Inter 1814 e 1829 Wilhelm Grimm laborat quam secretario in li biblioteca de Kassel. In li annu 1825 Wilhelm Grimm  maritat Henrietta Dorothea Wild.

Inter 1831 e 1835 Wilhelm Grimm laborat quam bibliotecario in Göttingen. In li annu 1835 il devenit professor al universitá de Göttingen, ma il devet demissionar in li annu 1837 pro su political activitá in li national-liberal movement de Germania. 

Pos li fine de su political activitá in li annu 1848 Jacob Grimm concentrat se pri li labore por li Deutsches Wörterbuch (German dictionarium). Jacob Grimm es anc egardat quam fundator del scientie de antiquitá in Germania. Il translocat in li annu 1841 a Berlin e il devenit ta membre del Prussian Academia de Scienties. Til su morte in li annu 1859 Wilhelm Grimm instructet in li Universitá de Berlin.

## Politica
Wilhelm Grimm esset activ in li liberal political movement de Germania in li 19-im secul. Il devenit membre del national assemblé de Germania in Frankfurt in li annu 1848.

## Ovres
* 1812-1815 Kinder- und Hausmärchen (Fables), Berlin.
* 1816-1818 Deutsche Sagen, Berlin.
* 1835 Deutsche Mythologie, Göttingen.
* 1854 Deutsches Wörterbuch (German dictionarium), Leipzig.
Markéta Vondroušová

**Markéta Vondroušová** o desde su maritage Markéta Šimková, es un professional ténnis-lusora de Tchekia. Ella nascet li 28-im de junio 1999 in Sokolov e ganiat in li julí 2023 li ténnis-torney de Wimbleton. In li actual rang liste mundal de WTA ye li rang 48 (ye li 28-im de junio 2023).

Markéta Vondroušová comensat luder ténnis in li etá de quar annus e desde li annu 2014 ella es activ quam professional ténnis-lusora.

Markéta Vondroušová ganiat til julí 2023 2 torneys del WTA e ott torneys de ITF li li singul competition. Ella ganiat li torney de Wimbleton quam unesim fémina qui ne esset in liste del favorites.

In li annu 2020 Markéta Vondroušová ganiat li argente-medallie in li Olimpic Ludes del Estive 2020 in Tōkyō in li annu 2021.

Ella es maritat desde li julí 2022 con Štěpán Šimek e su oficial nómine es nu Markéta Šimková.

Markéta Vondroušová es 1,72 metres alt e su chefs de exercition es Jan Hernych e Jiří Hřebec.
Felix Gall

**Felix Gall** es un professional biciclisme-sportist de Austria in competitiones sur li strade. Il nascet li 27-im de februar 1998 in Nußdorf-Debant. In li annu 2023 Phil Bauhaus esset 178 centimetres alt e havet un pesa de 66 kilogrammas.

Desde li annu 2017 Felix Gall es un professional biciclisme-sportist. In li annu 2023 il partiprende in li Tour de France e finit in li classement general ye li 8-im rang.

## Successes
* 2015 Champion del munde sur li strade por juniores e austrian champion del juniores sur li strade.
* 2016 Trofeo Dorigo Porte (Juniores).
* 2018 Austrian Champion sur li strade in li categorie plu yun quam 23 annus.
* 2019 Victor del classment general e un etappe in li Istrian Spring Trophy.
* 2022 Giro d'Italia 50-im in li classement general e 6-im in li classement general in li Tour of the Alps.
* 2023 Victor de un etappe del Tour de Suisse 2023 e un etappe in li Tour de France 2023. Il finit ye li 8-im rang in li classement general del Tour de France.

## Teams
* 2017–2019 Development Team Sunweb
* 2020–2021 Team Subweb / Team DSM
* 2022 AG2R Citroën Team

## Referenties
Ariel Henry

**Ariel Henry** es un politico de Haiti. Il nascet li 6-im de novembre 1949 e es desde 20-im de julí 2021 presidente de prim-ministre de Haiti. Ariel Henry es membre del socialdemocratice partise INITE.

## Personal e professional vive
Ariel Henry studiat al universitá de Montpellier in Francia neuro-fisiologie e neuro-patologie. Il laborat quam medico in Francia e Haiti. Ariel Henry studiat anc international sanitá al universitá de Loma Linda in California e international management de sanitá in Boston.

Ariel Henry es maritat con Annie Claude Massiau.

## Political cariera
Ariel Henry comensat su political cariera in li ministerie por sanitá in quel il ocupat diversi functiones. Il es membre del socialdemocratic partise INITE.
* 2015 Ariel Henry esset ministre por interni aferes e territorial comunitás.
* 2015-2016 Ariel Henry esset ministre por social aferes e labore.
* 2021 Ariel Henry devenit presidente e prim-ministre de Haiti ye li 20-im de julí 2021.
Katja Studt

**Katja Studt** es un actoressa de cinemá e television de Germania. Ella nascet li 3-im de august 1973 in Hamburg e es activ quam actoressa desde li annu 1988. Katja Studt ludet li rol principal in li serie de television por yunes *Clara* in li annu 1993. In li annu 2019 Katja Studet ludet li rol *Helga Denningson* in li horror-film Der Goldene Handschuh del famosi german film-director Fatih Akin.

Katja Studt ganiat pluri premies quam actoressa. Ella es maritat e have du infantes e habita in Hamburg.
Seconde

Li **seconde** (simbol: **s**) es li unité basic de témpor in li Sistema International de Unités (SI), historicmen definat quam 1/86400 de un die – ti factor derivat ex li division del die prim ad-in 24 hores, tande a 60 minutes, e finalmen a 60 secondes chascun (24 × 60 × 60 = 86.400).

Li current e formal definition in li SI es plu precis:Li seconde [...] es definat per usar li fixat numeric valore del frequentie cesium, Δ*ν*Cs, li ínperturbat hypertenui transitional frequentie of the cesium 133 atom in su statu fundamental , esser 9.192.631.770 quande expresset in the unité Hz, quel es egal a s−1.

Ti current definition esset adoptet in 1967 quande it devenit practicabil a definir li seconde basat on fundamental proprietás of natura per un horloge de cesium clock. Pro que li rapiditá del rotation del Terra varia e es alentar minimalmen, un seconde intercalare es addit a intervalles ínregulari al témpor civil por tener horloges sincronisat con li rotation terrestri.

## Vide anc
* Conversion de unités
* Horloge
* SI unité basic
* Témpor
* Universal Témpor Coordinat (UTC) 

## Referenties
Metre

Li **metre** es li unité basic de longore in li Sistema International de Unités (SI).

Li metre esset originalmen definit in 1791 quam un deci-millionesime del distantie del equator al Pol Nord along un circul grande, talmen li circumferentie del Terra es circa 40.000&nbsp;km. In 1799, li metre esset redefinit in termines de a prototipic barre. Li actual barre usat esset changeat in 1889. In 1960, li metre esset redefinit in termines de un cert númere de unde-longores de un particulari linea de emission de kripton-86. 

Li current definition esset adoptet in 1983 e modificat minimalmen in 2002 por clarificar que li metre es un mesura de longore propri. De 1983 til 2019, li metre esset formalmen definit quam li longore propagat per lúmine in un vacuo in 1/299.792.458 de un seconde, dunc definir li metre sur li rapiditá de lúmine.

Pos li 2019 redefinition del SI unités basic, ti definition esset refrasat por includer li definition de un seconde in termines del frequentie de cesium .

## Vide anc
* Conversion de unités
* Longore
* SI unité basic

## Referenties
Kilogramme

Li **kilogramme** es li unité basic de masse in li Sistema International de Unités (SI), con li simbol **kg**. It es un largmen usat mesura in scientie, tecnica, e comercie mundialmen, e es sovente solmen nominat un **kilo** familiarmen. It significa 'un mill grammes'.

Li kilogramme es definit in termines del seconde e li metre, ambi de quel es basat sur fundamental fisic constantes. 

Li kilogramme esset originalmen definit in 1795 quam li masse de un litre de aqua. Li current definition de un kilogramme acorda con ti original definition a intra 30 partes per million. In 1799, li *Kilogramme des Archives*, fabricat de platin, viceat it quam li standarde de masse. In 1889, un cilindre de platin-iridium, li International Prototip del Kilogramme (IPK), devenit li standarde del unité de masse por li metric sistema e remanet to por 130 annus, ante li current standarde esset adoptet in 2019.

## Vide anc
* Conversion de unités
* Masse
* SI unité basic

## Referenties
Ciclon tropical

Un **ciclon tropical** es un rapidemen rotant sistema tempestic caracterisat per un centre de pression bass, 
ventes fort, e un arangeament spiral de tempestes de tónnere que producte fort pluvie. Dependent sur su location e fortie, un ciclon tropical mey esser nominat un urugane, tifon, tempeste tropical, tempeste cyclonic, depression tropical, o, solmen, ciclon.
 
Ciclones tropical tipicmen forma supra corpores grand de aqua calid o tepid. Ili deriva lor energie pro li evaporation de aqua ex li superficie oceanic, quel finalmen recondensat ad-in nubes e pluvie quande aere humid leva se e frigida a saturation. 
Ti fonte energic difere de quo de tempestes ciclonic del medi-latitúdine, que obtene energie precipue per contrastes horizontal de temperatura. Li fort ventes rotant del ciclon tropical es un resulte del conservation de momente angulari causat per li rotation del Terra quam aere flue
vers li interiore al axe de rotation. Talmen, ili forma rarmen intra 5° del equator. 
Ciclones tropical es usualmen inter 100 e 4000 km in diametre.

*Tropical* refere al origine geografic de ti sistemas, quel forma presc exclusivmen supra mares tropical. *Ciclon* refere a lor natura ciclonic, con vente sufflar in sensu antihorlogic in li Hemisfere del Nord e in sensu horlogic in li Hemisfere del Sud. Li direction contrari de circulation es pro li efecte de Coriolis.

Adplu ventes e pluvie fort, ciclones tropical posse generar undes alt, damage pro undeation tempestic, e tornados. Ili tipicmen debilisa rapidmen supra terre u ili es isolat de lor principal fonte energic. Por ti cause, regiones littoral es tre vulnerabil a damage de un ciclon tropical in comparation al regiones interior. Pluvies fort, tamen, posse causar inundationes significante vers li interiore, e undeationes tempestic posse producter extensiv inundar littoral til 40 km del costa. Benque lor efectes sur human populationes es sovente devastant, ciclones tropical posse mitigar siccores. Ili anc porta energie caloric for del tropics e transporta it vers latitúdines moderat, que posse modifica clima regional e mundial.

## Vide anc
* Meteorologie
* Pluvie
* Tempeste
* Tornado
* Vente

## Referenties
Alberto Núñez Feijóo

**Alberto Núñez Feijóo** es un politico de Hispania. Il nascet li 10-im de septembre 1961 e es desde 2-im de april 2022 presidente del conservativ Popular Partise. 

## Personal e professional vive
Alberto Núñez Feijóo studiat jurisprudentie al universitá de Santiago de Compostela. Il laborat in diversi positiones in statal e privat firmas e ministeries.

Alberto Núñez Feijóo es maritat con Eva Cárdenas e li cuple have un infante.

## Political cariera
* 2006-2022 Alberto Núñez Feijóo esset presidente del Popular Partise in Galicia.
* 2009-2022 Alberto Núñez Feijóo esset presidente del guvernament del region Galicia.
* 2022 Alberto Núñez Feijóo es electet ye li 2-im de april 2022 quam presidente del conservativ Popular Partise quam successor de  Pablo Casado.
Fukuoka

**Fukuoka** (japanesi:  福岡市) es un cité in Japan. It es situat in li nord del insul Kyushu in li Bay de Hakata. Fukuoka es li administrativ centre del Prefectura Fukuoka. 

Li cité have 1.603.043 (2020) e un area de 343,39 quadrat-kilometres. Fukuoka es li sixesim max grand cité de Japan

Li cité es un centre del comercie desde li ancian era. Por li unesim vez li cité esset mentionat in un historic 57 ante Cristo.

In li annu 2023 evenit li championatu mundal de svimmar in Fukuoka.
Liste Swadesh

Li **Liste Swadesh** es un liste del max important paroles in lingues por comparar les. Li liste esset creat del linguist Moritz Swadesh de USA por studiar li evolution e relation de lingues.

Hay du versiones del liste. Li micri liste contene solmen 100 paroles e li long version have 207 paroles. Li paroles esset electet secun li criterie del disponibilitá in omni lingues. Li liste ne es un instrument por aprender lingues e ni un basic vocabularium.

Li Liste Swadesh es usat por statistica de lexicografie in li linguistica.

## Ligamentes
* Li Liste Swadesh por Interlingue